Apstiprināta ar

Izglītības un zinātnes ministrijas

2024.gada 20.decembra rīkojumu Nr. 1-2e/24/429

Latvijas Republikas

Izglītības un zinātnes ministrija

Atveseļošanas fonda plāna īstenošanā un uzraudzībā iesaistītā atbildīgā iestāde

**Atveseļošanas un noturības mehānisma plāna 5.2.1.1.i. investīcijas “Pētniecības, attīstības un konsolidācijas granti ” otrās kārtas ”Konsolidācijas un pārvaldības izmaiņu ieviešanas granti” projektu papildinošās saimnieciskās darbības nosacījumu kontroles metodika**

**Metodikas mērķis ir sniegt skaidrojošu informāciju par papildinošās saimnieciskās darbības apmēru** **un nosacījumu ievērošanu** Atveseļošanas un noturības mehānisma plāna 5**.2.1.1.i.**[[1]](#footnote-2) **investīcijas** (turpmāk – AF 5.2.1.1.i. investīcija)  **projektu ietvaros[[2]](#footnote-3).**

Šī metodika ir attiecināma uz AF 5.2.1.1.i. otrās kārtas investīcijas projektiem, kurus īsteno valsts dibinātas augstskolas un zinātniskie institūti, lai veiktu augstākās izglītības institūciju un zinātnisko institūtu strukturālas pārmaiņas, lai veicinātu augstākās izglītības un zinātnes kvalitātes un resursu ieguldījumu efektivitāti un starptautisko konkurētspēju. Investīcijas mērķis ir konsolidācijas un pārvaldības izmaiņu ieviešana augstākās izglītības institūcijas vai zinātniskā institūta institucionālās kapacitātes stiprināšanai, lai nodrošinātu virzību uz izcilību studijās un pētniecībā.

Vienlaikus AF 5.2.1.1.i. investīcijas ietvaros attiecināma tikai tādu darbību veikšana, kas atbilstoši šajā metodikā norādītajam atbilst pamatdarbībai, papildinošai saimnieciskai darbībai vai papildpakalpojumiem. Citas saimnieciskās darbības veikšana nav pieļaujama.

**I. Izmantotais normatīvas regulējums, t.sk. citi avoti**

* Ministru kabineta 2023.gada 5. decembra noteikumi Nr.721 ”Latvijas Atveseļošanas un noturības mehānisma plāna 5.2.reformu un investīciju virziena ”Augstskolu pārvaldības modeļa maiņas nodrošināšana” 5.2.1.r. reformas ”Augstākās izglītības un zinātnes izcilības un pārvaldības reforma” 5.2.1.1.i. investīcijas ”Pētniecības, attīstības un konsolidācijas granti” otrās kārtas ”Konsolidācijas un pārvaldības izmaiņu ieviešanas granti”[[3]](#footnote-4)
* turpmāk – 5.2.1.1.i. otrās kārtas investīcijas MK noteikumi);
* [Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01)](https://eur-lex.europa.eu/legal-content/LV/TXT/?uri=CELEX%3A52016XC0719%2805%29) (turpmāk – Komisijas paziņojums par valsts atbalsta jēdzienu);
* Komisijas regula **(**ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 2.panta 91.punktā noteiktā pētniecības infrastruktūras definīcija (turpmāk – Komisijas regula);
* Komisijas paziņojums Pētniecībai, izstrādei un inovācijai piešķiramā valsts atbalsta nostādnes (2022/C 414/01) 21.punktā noteiktais par papildinošo saimniecisko darbību (turpmāk – Komisijas paziņojums par valsts atbalsta nostādnēm);
* Konkurences Ģenerāldirektorāta e – State Aid WIKI sistēmā sniegtie skaidrojumi par atgūšanas mehānismu un atgūstamā publiskā finansējuma aprēķināšanas metodiku;
* Igaunijas 17.11.2016. uzdots jautājums par Komisijas 2014.gada 17.jūnija Regulas (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu 26.panta 7.punktu, un Eiropas Komisijas 22.02.2017. sniegtā atbilde par atgūšanas mehānismu un papildinošo saimniecisko darbību *(Pielikums Nr.1);*
* [Komercdarbības atbalsta kontroles likums](https://likumi.lv/ta/id/267199-komercdarbibas-atbalsta-kontroles-likums);
* Ministru kabineta 2018.gada 13.februāra noteikumi Nr.87 ”Grāmatvedības uzskaites kārtība budžeta iestādēs”[[4]](#footnote-5) (turpmāk – MK noteikumi par grāmatvedības uzskaiti);
* Finanšu ministrijas palīgmateriāls nelikumīga valsts atbalsta atgūšanai;
* [Finanšu ministrijas skaidrojošais materiāls par papildinošu saimniecisku darbību](https://www.fm.gov.lv/lv/media/504/download)

*[(ancillary activity)](https://www.fm.gov.lv/lv/media/504/download)*;

* Augstskolu likums.

**II. Metodikas ietvaros galvenie izmantotie jēdzieni**

Šajā metodikā tiek piemēroti šādi jēdzieni:

**Saimnieciska darbība** - jebkura darbība, kas ietver preču vai pakalpojumu piedāvāšanu tirgū.

**Pamatdarbība (turpmāk – NSD) –** nesaimnieciska darbība, kas tiek īstenota investīcijas otrās kārtas ietvaros veiktajos sadarbības projektos. Valsts dibinātas augstskola, kas ir augstākās izglītības un zinātnes institūcija, īsteno izglītības pasākumus un veic zinātnisko darbību, kuru mērķis ir vairot un uzlabot cilvēkresursu prasmes, tā tiek nodrošināta valsts izglītības sistēmas ietvaros un, galvenokārt vai pilnībā, ir valsts finansēta un uzraudzīta.  Zinātniskais institūts, kas īsteno neatkarīgu pētniecību un izstrādi, lai radītu, iegūtu, apkopotu un izplatītu zināšanas, prasmes un kompetences, un īsteno izglītības pasākumus, kuru mērķis ir vairot un uzlabot cilvēkresursu prasmes.

**Papildinoša saimnieciskā darbība** (turpmāk – PSD)– saimnieciskā darbība, kas tiek īstenota nesaimnieciskai darbībai paredzētajā projekta īstenošanas rezultātā attīstītajā infrastruktūrā un kas tieši ir saistīta ar infrastruktūras ekspluatāciju un tai nepieciešama vai nesaraujami saistīta ar infrastruktūras galveno nesaimniecisko izmantojumu, patērējot tādu pašu resursu apjomu kā ar saimniecisko darbību nesaistītajām darbībām. Atbilstoši Komisijas paziņojuma 207. punktā noradītajam PSD jāpatērē tie paši resursi, kas paredzēti infrastruktūras pamata darbībai, piemēram, materiāli, aprīkojums, darbaspēks, pamatlīdzekļi u.c., PSD nav daļa no infrastruktūras pamata funkcijas, bet PSD bieži īsteno, lai nodrošinātu infrastruktūras efektīvāku izmantošanu. Jāņem vērā, ka katrā gadījumā ir nepieciešams atsevišķi vērtēt katras īstenotās darbības saikni ar infrastruktūras izmantošanas mērķi.

AF 5.2.1.1.i. investīcijas MK noteikumu izpratnē ar infrastruktūru saprot - ar saimniecisku darbību nesaistīta investīcijas otrās kārtas projekta ietvaros iegādāta, izveidota vai modernizēta pētniecības un augstākās izglītības institūcijas pamatdarbībai nepieciešamā infrastruktūra (t.sk. pamatlīdzekļi), kuru izmanto finansējuma saņēmējs un tā sadarbības partneri mācību satura izstrādē un īstenošanā, pētniecības un attīstības aktivitāšu nodrošināšanai, kā arī augstākās izglītības un zinātnes institūciju pamatdarbības īstenošanai. Lai nodrošinātu infrastruktūras efektīvu un lietderīgu izmantošanu, projekta īstenošanas rezultātā attīstītajā infrastruktūrā pamatlīdzekļu un ilgtermiņa ieguldījumu amortizācijas periodā pieļaujams veikt PSD.

**Papildpakalpojums** (turpmāk – PP) - pakalpojumi infrastruktūrā, kurus, galvenokārt, izmanto tikai ar saimniecisko darbību nesaistītai darbībai un kuriem pašiem par sevi nav ietekmes uz tirdzniecību un konkurenci Eiropas Savienības iekšējā tirgū (pakalpojumi ir vietēji). Papildpakalpojumi ar nesaimniecisko infrastruktūras pamatdarbību ir saistīti to novietojuma dēļ – papildpakalpojumus principā izmanto konkrētās infrastruktūras lietotāji. Papildpakalpojumiem nav jāpiemēro iedalītās jaudas ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai finansējuma saņēmēja pamatdarbībai.

**Cita saimnieciskā darbība (turpmāk – CSD)** – saimnieciskā darbība, kas nav PSD un PP.

*(Pakalpojumu veidu piemēri un to klasifikācija – Pielikums Nr.2)*

**Pētniecības infrastruktūra –** iekārtas, resursi un saistītie pakalpojumi,kas atbilst Komisijas Regulas, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2.panta 91.punktā noteiktajai definīcijai un kuri iegādāti, izveidoti ar saimniecisku darbību nesaistīta investīcijas projekta ietvaros.

**Infrastruktūras amortizācijas periods –** projekta ietvaros modernizēto aktīvu lietderīgās lietošanas laiks, kuru nosaka atbilstoši noteikumiem par grāmatvedības uzskaites kārtību budžeta iestādēs, ja projekta ietvaros veic materiālo aktīvu iegādi vai izveidi. Materiālā aktīva amortizācijas aprēķināšanu uzsāk ar nākamā mēneša pirmo datumu pēc materiālā aktīva nodošanas lietošanā.

**III. AF 5.2.1.1.i. investīcijas MK noteikumu pamatnosacījumi PSD**

Investīcijas otrā kārta ir paredzēta augstskolu un zinātnisko institūtu strukturālo pārmaiņu īstenošanai, digitalizācijai, tehnoloģiju attīstībai, **pētniecības un izglītības infrastruktūras uzlabošanai, t.sk. vienkāršotas atjaunošanas veikšanai**, **ja tā paredzēta ar Izglītības un zinātnes ministriju saskaņotajā konsolidācijas plānā**, jaunu studiju programmu izveidei, akadēmiskās karjeras un iekšējo pētniecības un attīstības grantu īstenošanai.

Atbilstoši Komisijas paziņojuma par valsts atbalsta jēdzienu 207.punktā noteiktajam, ja pētniecības organizācija vai pētniecības infrastruktūra tiek izmantota gan saimnieciskām, gan nesaimnieciskām darbībām, valsts atbalsta noteikumi attiecas uz publisko finansējumu tikai tādā mērā, kādā finansējums sedz ar saimnieciskām darbībām saistītās izmaksas. Ja pētniecības organizāciju vai pētniecības infrastruktūru izmanto gandrīz tikai nesaimnieciskai darbībai, valsts atbalsta noteikumi uz tās finansējumu var neattiekties pilnībā ar nosacījumu, ka izmantojums saimnieciskai darbībai turpina būt tikai papildinošs, proti, tas atbilst papildinošai saimnieciskai darbībai, kura ir tieši saistīta ar pētniecības organizācijas vai pētniecības infrastruktūras darbību un tai nepieciešama vai ir cieši saistīta ar tās galveno nesaimniecisko izmantojumu. PSD izpildās gadījumā, kad saimnieciskās darbībās tiek patērēts tieši tāds pats resursu (piemēram, materiāli, aprīkojums, darbaspēks un pamatkapitāls) apjoms kā nesaimnieciskās darbībās, un šādām saimnieciskām darbībām katru gadu piešķirtā kapacitāte nepārsniedz 20 % no attiecīgās struktūras kopējās gada kapacitātes.

Lai sekmētu investīcijas mērķa sasniegšanu un nodrošinātu pētniecības un izglītības infrastruktūras uzlabošanu, šajā metodikā paredzētajam uzraudzības mehānismam jānodrošina, ka atbalsts tiek sniegts nesaimnieciskas darbības īstenošanai, pieļaujot PSD līdz 20 % no gada kopējās jaudas platības, laika vai finanšu izteiksmē, jo projektu īstenošanai netiek sniegts komercdarbības atbalsts.

Atbilstoši AF 5.2.1.1.i. investīcijas MK noteikumu 69. punktā noteiktajam, investīcijas otrās kārtas projekta ietvaros iegādātā, izveidotā vai modernizētā izglītības un pētniecības infrastruktūra (turpmāk – infrastruktūra), kuru izmanto finansējuma saņēmējs un tā sadarbības partneri mācību satura izstrādei un īstenošanai, pētniecības un attīstības aktivitāšu īstenošanai ir **pieļaujama investīcijas otrās kārtas projekta investīcijas rezultātā pamatlīdzekļu un ilgtermiņa ieguldījumu amortizācijas periodā veikt PSD, kas nepārsniedz 20 % no projekta ietvaros izveidotās infrastruktūras gada jaudas platības, laika vai finanšu izteiksmē un ir pieļaujams sniegt papildpakalpojumus.** Cita saimnieciskā darbība projektā nav pieļaujama un netiek iekļauta. Investīcijas otrās kārtas projektā, īstenojot savstarpējo sadarbību, finansējuma saņēmējam un sadarbības partnerim ir jānodrošina 5.2.1.1.i. otrās kārtas investīcijas MK noteikumi 69. punktā noteikto prasību izpildi. Savai darbībai atbilstošo papildinošas saimnieciskās darbības jaudas platības, laika vai finanšu izteiksmē aprēķina metodi izvēlas finansējuma saņēmējs un sadarbības partneris, uzsākot PSD uzskaiti.

Tāpat finansējuma saņēmējs un sadarbības partneris nodrošina, ka NSD, pret kuru rēķina PSD, ir skaidri nodalīta (t. sk. grāmatvediski, ja attiecināms) no pārējām projekta īstenotāja darbībām, ņemot vērā, ka PSD var tikt attiecināts arī uz aprīkojumu, kurš tiks iegādāts, piemēram, studiju procesa pilnveidei, ar ko īsteno augstākās izglītības institūcijas NSD.

PSD nosacījumu ievērošanu atbilstoši AF 5.2.1.1.i. investīcijas MK noteikumu 72.punktam Centrālā finanšu un līgumu aģentūra (turpmāk – aģentūra) uzrauga MK noteikumu 69.4.apakšpunktā noteiktās prasības ievērošanu visā investīcijas otrās kārtas projekta īstenošanas laikā un investīcijas otrās kārtas projekta infrastruktūras amortizācijas periodā, kuru nosaka, ievērojot MK noteikumu par grāmatvedības uzskaiti 2.pielikumā noteikto laikposmu.

**IV. PSD būtības kontrole, un PSD apmēra kontrole AF 5.2.1.1.i. investīcijas ietvarā**

Atbilstoši šīs metodikas III sadaļā aprakstītajam un AF 5.2.1.1.i. investīcijas MK noteikumu 67.punktā minētajam, projekta infrastruktūrai lietderīgās lietošanas laikā ir pieļaujama **PSD** līdz 20% no infrastruktūras kopējās gada jaudas platības, laika vai finanšu izteiksmē. Cita saimnieciskā darbība, kas nav PSD un PP, nevar tikt īstenota. Līdz ar to arī projekta dzīves cikla laikā ir nepieciešams uzraudzīt, vai ar projekta īstenošanas rezultātā iegūtajiem pamatlīdzekļiem īstenotā saimnieciskā darbība var tikt kvalificēta kā PSD vai PP.

Ņemot vērā to, ka infrastruktūras PSD uzraudzību var uzsākt tikai pēc tam, kad ir sākta tās ekspluatācija atbilstoši AF 5.21.1.i. investīcijas mērķim, **finansējuma saņēmējam un sadarbības partneriem ir pienākums veikt PSD un PP uzskaiti**, norādot infrastruktūras izmantošanu jaudas **laika, platības vai finanšu izteiksmē** pamatdarbības veikšanai un PSD īstenošanai.

Finansējuma saņēmējs un sadarbības partneri ir pilnībā atbildīgi par PSD un PP nosacījumu ievērošanu, un **pārskatu** par PSD un PP veikšanu **sagatavo par katru kalendāra gadu** Pārskatu, kuram pievienoti pamatojošie dokumenti, **sagatavo par katru** projekta ietvaros **iegādāto vai izveidoto infrastruktūru (t.sk. pamatlīdzekli)** un glabā līdz projekta dzīves cikla (infrastruktūras amortizācijas perioda) beigām. Finansējuma saņēmējs un sadarbības partneri veic PSD nosacījumu izpildes paškontroli, izmantojot sagatavotos pārskatus, kurus iesniedz aģentūrai pēc tās pieprasījuma un tajā gadījumā, ja finansējuma saņēmējs konstatē, ka pārsniegts atļautais PSD 20% apjoms no kopējās gada jaudas laika, platības vai finanšu izteiksmē.

Ja infrastruktūru pirmajā kalendāra gadā ekspluatē nepilnu kalendāra gadu, tad PSD un PP uzskaiti veic un PSD apjomu aprēķina proporcionāli infrastruktūras ekspluatācijas laikam.

Aģentūrai ir tiesības finansējuma saņēmējam pieprasīt iesniegt PSD pārskatus visā investīcijas otrās kārtas projekta īstenošanas laikā un investīcijas otrās kārtas projekta infrastruktūras amortizācijas periodā, , tai skaitā gadījumos, kad saņemta informācija par PSD nosacījumu pārkāpumu no finansējuma saņēmēja, kompetentām iestādēm vai no trešajām personām. Pārskatiem pievienojama PSD uzskaites tabula un citi uzskaiti pamatojoši dokumenti, piemēram atskaites vai pārskati par pētniecības infrastruktūras lietošanu vai citi dokumenti, kas pamato PSD aprēķinu.

**V. PSD uzskaite AF 5.2.1.1.i. investīcijas ietvarā**

Gadījumos, kad projekta ietvaros iegādāti divi vai vairāk pamatlīdzekļi, katram no pamatlīdzekļiem uzskaite tiek veikta atsevišķi.

**PSD laika izteiksmē aprēķina metodika**

**1.**PSD uzskaites veikšanai par pamatlīdzekļu lietojumu kalendāra gadā iespējams izmantot vienu no **diviem PSD uzskaites veidiem kalendāra gada jaudas aprēķinam laika izteiksmē – stundās un dienās**, kas iever aprēķina metodes un formulas, kas tiek izmantotas PSD prasību un PSD apmēra nosacījuma kontrolei projekta dzīves cikla laikā:

* 1. Veicot PSD izmantotās jaudasapjoma **laika izteiksmē** kontroli, ja tiek piemērota PSD uzskaite **stundās**, izmanto šādu formulu:

Psaim– projekta ietvaros iegādātā, izveidotā vai modernizētā pamatlīdzekļa (turpmāk – iegādātais pamatlīdzeklis) kopumā kalendāra gada laikā īstenotā PSD, %;

Lksaim – laiks, kurā ar projekta ietvaros iegādāto pamatlīdzekli tiek īstenota PSD, **stundas (h)**;

Lp – iegādātā pamatlīdzekļa izmantošanas laiks pamatdarbībai kalendāra gada laikā, stundas (h).

**Piemērs**PSDuzskaitei **stundās**:

PSD uzskaite tiek veikta, uzskaitot, cik stundas kalendāra gada laikā projekta ietvaros iegādātais pamatlīdzeklis tiek lietots institūcijas pamatdarbības jomā, un cik stundas kalendāra gada laikā tiek lietots PSD veikšanai.

PSD procentuālo apjomu kalendāra gadā laika jaudas izteiksmē aprēķina, dalot stundu skaitu gadā, kurās veikts PSD, ar kopējo pamatdarbības un PSD veikšanas stundu skaitu. Pieņemot, ka ar iegādāto pamatlīdzekli pamatdarbība tiek veikta 1722 stundas kalendāra gada laikā, bet PSD 284 stundas kalendāra gada laikā, secināms, ka kalendāra gadā kopējais faktiskais iegādātā pamatlīdzekļa ekspluatēšanas laiks ir 2006 stundas. PSD procentuālo apjomu laika izteiksmē aprēķina pēc šādas formulas:

Piemērā norādītājā gadījumā PSD uzskaiti veic, sagatavojot uzskaites tabulu PSD uzskaitei kalendāra gada jaudas laika izteiksmē – **stundās** saskaņā ar šīs metodikas tabulu Nr.1.

Tabula Nr.1 **PSD uzskaites tabula laika izteiksmē – stundās**:

|  |  |  |
| --- | --- | --- |
| **Mēnesis[[5]](#footnote-6)** | **Darbības veids** | **Stundas (h)** |
| Janvāris | Pamatdarbība | 176 |
| PSD | 18 |
| Februāris | Pamatdarbība | 160 |
| PSD | 28 |
| Marts | Pamatdarbība | 184 |
| PSD | 40 |
| Aprīlis | Pamatdarbība | 144 |
| PSD | 18 |
| Maijs | Pamatdarbība | 168 |
| PSD | 8 |
| Jūnijs | Pamatdarbība | 80 |
| PSD | 24 |
| Jūlijs | Pamatdarbība | 50 |
| PSD | 12 |
| Augusts | Pamatdarbība | 80 |
| PSD | 20 |
| Septembris | Pamatdarbība | 176 |
| PSD | 18 |
| Oktobris | Pamatdarbība | 168 |
| PSD | 14 |
| Novembris | Pamatdarbība | 168 |
| PSD | 36 |
| Decembris | Pamatdarbība | 168 |
| PSD | 48 |
|  | **KOPĀ, t.sk.:** | **2006** |
|  | **Pamatdarbībai (h)** | **1722** |
|  | **PSD (h)** | **284** |
|  | **PSD , %** | **14,16%** |

1.2. Veicot PSD izmantotās jaudasapjoma **laika izteiksmē** kontroli, ja tiek piemērota PSD uzskaite **kalendāra gada** **dienās**, izmanto šādu formulu:

Psaim– projekta ietvaros iegādātā pamatlīdzekļa kopumā kalendāra gada laikā īstenotā PSD, %;

Dsaim – laiks, kurā ar projekta ietvaros iegādāto pamatlīdzekli tiek īstenota PSD, **dienas**;

Dkop – kalendāra gada jauda laika izteiksmē (kopējais dienu skaits kalendāra gadā).

Uzskaiti veic tikai par PSD. Ja vienā kalendāra gada dienā tiek veikta gan pamatdarbība, gan PSD, tad veicot uzskaiti par konkrēto dienu norāda, ka šajā dienā ir veikta PSD, pamatdarbība šādā dienā netiek norādīta.

**Piemērs**PSD uzskaitei **dienās**:

PSD procentuālo apjomu kalendāra gadā laika izteiksmē aprēķina, dalot dienu skaitu kalendāra gadā, kurās veikts PSD, ar kopējo kalendāra gada dienu skaitu – 365 dienas. Pieņemot, ka ar iegādāto pamatlīdzekli PSD tiek veikta 67 dienas kalendāra gada laikā, PSD procentuālo apjomu laika izteiksmē aprēķina pēc formulas:

Piemērā norādītājā gadījumā PSD uzskaiti veic, sagatavojot uzskaites tabulu PSD uzskaitei kalendāra gada jaudas laika izteiksmē – **dienās** saskaņā ar šīs metodikas tabulu Nr.2.

Tabula Nr.2 **PSD uzskaites tabula laika izteiksmē – dienās[[6]](#footnote-7)**

|  |  |  |  |
| --- | --- | --- | --- |
| **Papildinošas saimnieciskās darbības uzraudzība laika izteiksmē DIENĀS** | | | |
| **Papildu informācija par**  **veikto PSD - attiecībā uz darbībām, kas**  **veiktas ārpus pamatdarbības** | **Mēnesis[[7]](#footnote-8)** | **Dienu**  **skaits** | **Datums** |
| Mērinstrumentu īre | Janvāris | 8 | 06.-09.01.2023. |
| 15.01.2023. |
| 23.01.2023. |
| 30.01.2023. |
| 31.01.2023. |
| Februāris | 4 | 02.02.2023. |
| 07.02.2023. |
| 12.02.2023 |
| 20.02.2023 |
| Marts | 0 | - |
| Aprīlis | 2 | 15.03.2023 |
| 23.03.2023 |
| Maijs | 7 | 02.-05.05.2023. |
| 15.05.2023. |
| 23.05.2023. |
| 31.05.2023. |
| Jūnijs | 9 | 02.-05.06.2023. |
| 10.06.2023. |
| 12.06.2023. |
| 15.06.2023. |
| 27.06.2023. |
| 29.06.2023. |
| Jūlijs | 11 | 1.-9.07.2023. |
| 29.-30.07.2023. |
| Augusts | 0 | - |
| Septembris | 6 | 10.-13.09.2023. |
| 20.09.2023. |
| 26.09.2023. |
| Oktobris | 6 | 01.-06.10.2023. |
| Novembris | 4 | 03.11.2023. |
| 05.11.2023. |
| 16.11.2023. |
| 21.11.2023. |
| Decembris | 8 | 02.12.2023. |
| 03.12.2023. |
| 12.12.2023. |
| 15.12.2023. |
| 21.-24.12.2023. |
| **KOPĀ PSD, dienas:** | **67** |  |
| **Kalendāra gada**  **dienas:** | **365** |  |
|  | **PSD, %** | **18,36 %** |  |

**2.** PSD uzskaiti infrastruktūrai veic tikai STUNDĀS. PSD uzskaiti veic par infrastruktūras lietojumu kalendāra gadā, izmantojot šādu formulu:

Psaim– projekta ietvaros izveidotās infrastruktūras kopumā kalendāra gada laikā īstenotā PSD, %;

Lksaim – laiks, kurā ar projekta ietvaros izveidoto infrastruktūru tiek īstenota PSD, **stundas (h)**;

Lp – projekta ietvaros izveidotās infrastruktūras izmantošanas laiks pamatdarbībai kalendāra gada laikā, stundas (h).

**Piemērs**PSDuzskaitei **infrastruktūrai** – **stundās**:

PSD uzskaiti veic, uzskaitot, cik stundas kalendāra gada laikā projekta ietvaros izveidotā laboratorijas infrastruktūra tiek lietota:

1) pamatdarbībai: izglītības pasākumiem, kuru mērķis ir vairot un uzlabot cilvēkresursu prasmes un

2) PSD: darbībām, kas ir tieši saistītas ar infrastruktūras ekspluatāciju un ir tai nepieciešamas vai nesaraujami saistītas ar tās galveno saimniecisko darbību nesaistīto izmantojumu, patērējot tādu pašu resursu apjomu kā ar saimniecisko darbību nesaistītajām darbībām.

PSD procentuālo apjomu kalendāra gadā laika jaudas izteiksmē aprēķina, dalot stundu skaitu gadā, kurās veikts PSD, ar kopējo pamatdarbības un PSD veikšanas stundu skaitu. Pieņemot, ka laboratorijas infrastruktūra 2408 stundas kalendāra gada laikā tiek izmantota pamatdarbībai, bet PSD tiek veikta 600 stundas kalendāra gada laikā, secināms, ka kalendāra gadā kopējais faktiskais laboratorijas infrastruktūras ekspluatēšanas laiks ir 3008 stundas. PSD procentuālo apjomu laika izteiksmē aprēķina pēc šādas formulas:

**PSD platības izteiksmē aprēķina metodika**

**Aprēķina formula:**

**PSD – papildinošā saimnieciskā darbība, %;**

**P1psd – projekta iesniedzēja īpašumā, lietošanā vai valdījumā esošās infrastruktūras summārā platība, kas tiek izmantota PSD nodrošināšanai, m2;**

**Pkop – projekta iesniedzēja īpašumā, lietošanā vai valdījumā esošās infrastruktūras kopējā platība, m2;**

**P1saim – projekta iesniedzēja īpašumā, lietošanā vai valdījumā esošās infrastruktūras summārā platība, kas tiek izmantota saimnieciskai darbībai, m2.**

|  |  |  |  |  |  |  |
| --- | --- | --- | --- | --- | --- | --- |
| ***Nr.***  ***p.***  ***k.*** | ***Infra-struktūras adrese*** | ***Izmantošanas veids*** | ***Infra-***  ***struktūras***  ***kopējā platība (Pkop), m2*** | ***Saimnieciskās darbības platība (P1saim), m2*** | ***PSD platība (P1psd), m2*** | ***PSD aprēķinam izmantojamā***  ***platība, m2*** |
|  | ***(1)*** | ***(2)*** | ***(3)*** | ***(4)*** | ***(5)*** | ***(5) = (3) – (4)*** |
|  |  |  |  |  |  |  |
|  |  |  |  |  |  |  |

|  |
| --- |
| ***Kalendārais gads, par kuru veikts aprēķins*** |

***Piemērs:***

**Infrastruktūra, par kuru iesniegts projekta iesniegums, kopējā platība ir 1000 m2, tajā skaitā saimnieciskā darbība tiek veikta 30 m2 apmērā un papildinošā saimnieciskā darbība tiek veikti 500 m2 apmērā.**

**PSD finanšu izteiksmē aprēķina metodika**

**Projekta iesniedzējs, izvēloties veikt papildinošās saimnieciskās darbības aprēķinu finanšu izteiksmē, aprēķiniem izmanto kopējos ienākumus no funkcionāli saistītās infrastruktūras valsts deleģēto pārvaldes uzdevumu nodrošināšanai, ieskaitot ienākumus no papildinošās saimnieciskās darbības un ienākumus no saimnieciskās darbības**

**Aprēķina formula:**

**PSD – papildinošā saimnieciskā darbība, %;**

**F1psd – gūtie ienākumi gadā no PSD funkcionāli saistītajā infrastruktūrā, EUR;**

**Fkop – kopējie finansējuma saņēmēja ienākumi gadā no funkcionāli saistītās infrastruktūras, ieskaitot saņemtās dotācijas no valsts budžeta un jebkuriem Eiropas Savienības fondu līdzekļiem, EUR;**

**F1saim – gūtie ienākumi gadā no saimnieciskās darbības funkcionāli saistītājā infratsruktūrā, EUR.**

|  |  |  |  |  |  |
| --- | --- | --- | --- | --- | --- |
| ***Nr.p.k.*** | ***Infrastruktūras adrese*** | ***Izmantošanas veids*** | ***Kopējie ienākumi (Fkop), EUR*** | ***Ienākumi no saimnieciskās darbības (Fnsaim), EUR*** | ***Ienākumi no***  ***PSD ēkās (Fnpsd), EURm2*** |
|  |  |  |  |  |  |
|  |  |  |  |  |  |
|  |  |  |  |  |  |

***Piemērs:***

**Finansējuma saņēmēja kopējie ienākumi infrastruktūras objektā, par kuru iesniegts projekta iesniegums, ir 100 000 EUR, tajā skaitā ienākumi no saimnieciskās darbības ir 2000 EUR un no papildinošās saimnieciskās darbības – 98 000 EUR.**

**VI. PSD nosacījumu neievērošanas sekas**

Ievērojot šajā metodikā noteikto PSD uzraudzības kārtību, **finansējuma saņēmējs un sadarbības partneri katru kalendāra gadu projekta dzīves cikla laikā veic PSD nosacījumu izpildes paškontroli un ir pilnībā atbildīgi par PSD nosacījumu ievērošanu**. Vienlaikus aģentūra nodrošina PSD nosacījumu uzraudzību visā projekta dzīves cikla laikā atbilstoši šajā metodikā ietvertajiem norādījumiem. Ja finansējuma saņēmējs un sadarbības partneri, sagatavojot ikgadējo pārskatu par PSD apjomu, konstatē, ka ar saimniecisku darbību nesaistīta projekta ietvaros modernizētas pētniecības infrastruktūras izmantojums PSD īstenošanai pārsniedz 20 % no attiecīgās pētniecības infrastruktūras vienības (iekārtas, aprīkojuma, tehnoloģijas) gada jaudas platības laika vai finanšu izteiksmē, vai ka minētā infrastruktūra tiek izmantota citai saimnieciskai darbībai, kas nav uzskatāma par PSD, tas līgumā vai vienošanās par projekta īstenošanu noteiktajā termiņā iesniedz aģentūrā ziņojumu par nosacījumu pārkāpumu.

Ja saskaņā ar MK noteikumi 73. punktu aģentūra secina, ka projekta ietvaros tiek pārkāptas MK noteikumi 66. un 69. punktā noteiktās komercdarbības atbalsta kontroles normas, finansējuma saņēmējam ir pienākums atmaksāt aģentūrai investīcijas otrās kārtas projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

**Piemērs** par nelikumīga komercdarbības atbalsta atgūšanu **pārsniegtas PSD gadījumā**

AF 5.2.1.1.i. investīcijas projektā tika piešķirts publiskais finansējums 666 660 EUR apmērā pētniecības infrastruktūras uzlabošanai. Projektā nav sniegts komercdarbības atbalsts. Projekts tika īstenots 2025. gadā, projekta dzīves cikls (infrastruktūras amortizācijas periods) ir 10 gadi, un tika pieņemts, ka ik gadu attiecīgi tiek nolietoti 10% jeb 66 666 EUR no publiskā ieguldījuma vērtības. Projektā paredzēja, ka infrastruktūra pēc projekta īstenošanas pabeigšanas tiks izmantota arī PSD veikšanai. Tika plānots, ka PSD apjoms laika izteiksmē nepārsniegs 20% no infrastruktūras gada jaudas. Projekta dzīves cikla atsevišķos gados tiek konstatēts, ka infrastruktūra tika izmantota lielākā apjomā, tāpēc tika pārsniegts PSD apjoms laika izteiksmē. 2026. gadā aģentūras pārbaudes ietvarā, izvērtējot finansējuma saņēmēja atskaites par PSD apjomu, aģentūra konstatēja, ka PSD apjoms par 2026. gadu sasniedz 21%, un veica nelikumīga komercdarbības atbalsta atgūšanu. 2031. gadā finansējuma saņēmējs pēc ikgadējās atskaites veidošanas konstatēja, ka ir pārsniegts PSD apjoms, par to informējot aģentūru, kura savukārt veica nelikumīga komercdarbības atbalsta atgūšanu. 2034. gadā – projekta dzīves cikla beigās noslēguma pārbaudes ietvaros aģentūra konstatēja, ka 2034. gadā ir pārsniegts PSD apjoms un veica nelikumīga komercdarbības atbalsta atgūšanu 30% jeb 19 998 EUR apmērā.

Aprēķins par atmaksājamo publisko finansējumu (bez procentiem) pieejams tabulā Nr.3 “Nelikumīga komercdarbības atbalsta atgūšana”.

Aprēķinā izmantojamā formula:

𝑨 = 𝑱 ∗ 𝑭⁄𝑷, kur

A – atgūstamais publiskais finansējums;

J – jaudas apmērs konkrētajā ikgadējās uzraudzības pārskata periodā;

F – publiskais finansējums pētniecības infrastruktūras izveidei;

P – pārskata perioda kopējais ilgums (infrastruktūras amortizācijas periods).

1. atgūstamais publiskais finansējums 2026. gadā =

0,21 x 666 660 EUR/10 gadi = 13 999,86 EUR (plus atgūšanas procenti);

1. atgūstamais publiskais finansējums 2031. gadā: =

0,22 x 666 660 EUR/10 gadi = 14 666,52 EUR (plus atgūšanas procenti);

1. atgūstamais publiskais finansējums 2034. gadā =

0,3 x 666 660 EUR/10 gadi = 19 999,80 EUR (plus atgūšanas procenti).

Projektā ir nepieciešams veikt nelikumīgas komercdarbības atbalsta atgūšanu:

par 2026. gadu – 13 999,86 EUR ar procentiem;

par 2031. gadu – 14 666,52 EUR ar procentiem;

par 2034. gadu – 19 999,80 EUR ar procentiem.

**Tabula Nr.3** “Nelikumīgā komercdarbības atbalsta atgūšana”

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2025. | 2026. | 2027. | 2028. | 2029. | 2030. | 2031. | 2032. | 2033. | 2034. |
| Tūkst., EUR | 66 666 | 66 666 | 66 666 | 66 666 | 66 666 | 66 666 | 66 666 | 66 666 | 66 666 | 66 666 |
| PSD, % | 15 | 21 | 10 | 18 | 15 | 15 | 22 | 15 | 10 | 30 |
| Jāatmaksā, EUR | 0 | 13 999,86 | 0 | 0 | 0 | 0 | 14 666,52 | 0 | 0 | 19 999,80 |

**Piemērs** par nelikumīga komercdarbības atbalsta atgūšanu, **ja projekts kļūst par projektu, kas saistīts ar saimniecisko darbību,** kurai sniegtais atbalsts būtu kvalificējams kā komercdarbības atbalsts.

AF 5.2.1.1.i. investīcijas projektā tika piešķirts publiskais finansējums 500 000 EUR apmērā pētniecības infrastruktūras izveidei. Projektā nav sniegts komercdarbības atbalsts. Projekts tika īstenots 2025. gadā, projekta dzīves cikls (infrastruktūras amortizācijas periods) ir 10 gadi.

Projekta ietvaros iegādātā pētniecības **infrastruktūra tika lietota citas saimnieciskās darbības veikšanai**. Cita saimnieciskā darbība kalendāra gada ietvaros – 2026. gadā – tika īstenota 30 dienas; pamatdarbība un PSD kopā – 335 dienas (ievērojot PSD apjoma ierobežojumu).  Pārējos gados ir ievēroti infrastruktūras izmantošanas nosacījumi.

Ievērojot, ka infrastruktūra netika izmantota tiem paredzētajiem mērķiem, saskaņā ar AF 5.2.1.1.i. investīcijas MK noteikumu 73. punktā minēto un saskaņā ar Komercdarbības atbalsta kontroles likuma IV vai V nodaļu, finansējuma saņēmējs no finansējuma, par kuru nav saņemts nekāds komercdarbības  atbalsts, atmaksā aģentūrai nelikumīgi saņemto atbalstu un procentus atbilstoši Komercdarbības atbalsta kontroles likumā noteiktajam.  Atmaksājamā nelikumīgi saņemtā atbalsta apmēru vērtē un aprēķina proporcionāli pētniecības infrastruktūras izmantošanas laikam citas saimnieciskās darbības īstenošanai pret kopējo pētniecības infrastruktūras izmantošanas laiku kalendārā gada ietvaros.

Attiecīgi nelikumīgi saņemtais atbalsts aprēķināms pēc tādas pašas formulas kā pārsniegtas PSD gadījumā.

Pielikums Nr. 1

**Izmantotais Eiropas Komisijas informācijas apmaiņas rīka par valsts atbalsta jautājumiem eState aid Wiki materiāls**

**Igaunijas 17.11.2016. uzdots jautājums par Komisijas 2014.gada 17.jūnija Regulas (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu 26.panta 7.punktu, un Eiropas Komisijas 22.02.2017. sniegtā atbilde par atgūšanas mehānismu un papildinošo saimniecisko darbību.**

***Q:*** *Estonia is seeking for clearance on the claw back mechanism in case of economic usage of research infrastructure during the lifetime of this infrastructure exceeds 20%.*

*Based on the following example could you please confirm that our understanding is correct:*

*In 2016 support (100€) is granted for investments in research infrastructure (laboratory). This covers 100% of the investment costs. It is initially foreseen that the economic activities performed by this infrastructure are below 20%, so at the moment of granting of support it is not regarded as state aid.*

*As during the lifetime of the infrastructure the economic activities performed might in some years exceed 20% the possible claw back mechanism should be put into place. Is our understanding correct that e.g. if in year 4 the economic activities constitute 24% of the infrastructure’s yearly capacity, then 2 euros have to be repaid (4% of 100€ = 4€; 50% of 4€ = 2€)?*

*Does the table below correctly reflect the possible sums to be paid back?*

**2016      2017      2018      2019      2020      2021      2022      2023**

Support (€)                        100

Economic activity (%)      12           18        19           24         18          19          27         30

Repayment (50%)(€)         0             0           0             2           0            0          3,5          5

***A:*** *Your understanding is not correct, for several reasons:*

1. *The monitoring and claw back mechanism required by Art. 26(7) GBER 2014 for the recovery of excessive investment aid for research infrastructures is to be operated on an annual basis (see also recital 20 of the RDI Guidelines). The annual recovery in cases where the annual capacity use for economic activities is no longer ancillary (i.e. exceeds 20% in a given year), does not refer to the complete investment volume (fully financed by public funding), in the given example € 100 in prices of 2016, and invested in 2016, but to the annual tranche of use of this capital. Let's assume, the infrastructure has a life expectancy of 10 years, and its use is linear, the annual tranche would amount to € 10, in prices of 2016.*
2. *The public funding of economic activities of research organisations in the meaning of Art. 2(83) GBER 2014/recital 15 (ee) of the RDI Guidelines is prohibited unless these activities are ancillary. The funding has to be clawed back on an annual basis if the monitoring shows that the economic activity exceeded 20% in a given year. The whole share of the public funding used for economic activity has to be recovered, and not only the share exceeding 20%. Where the public funding was destined to finance investment into the construction and upgrade of research infrastructure in the meaning of Art. 2(91) BER 2014/recital 15 (ff) of the RDI Guidelines, the research organisation may however benefit from an investment aid of 50% of the eligible investment costs pursuant to Art. 26(6) GBER 2016, provided the common provisions in Chapter I of the GBER are fulfilled. In this case, only 50% of the relevant public funding has to be recovered. In the example given, and assuming an annual tranche of use of the capital invested of € 10 in prices of 2016, the amounts, in prices of 2016, to be reimbursed would be the following:*

*For 2019: € 10 \* 0.24 \*0.5 =  € 1.2*

*For 2022: € 10 \* 0.27 \*0.5 = € 1.35*

*For 2023: € 10 \* 0.30 \*0.5 = € 1.5.*

*3. Recovery for 2019 would have to take place in 2020, with interest, calculated in accordance with the Notice on State aid recovery interest rates and reference/discount rates.*

Pielikums Nr. 2

**Pakalpojumu veidu piemēri un to klasifikācija**

Finansējuma saņēmējam jānodrošina, ka infrastruktūras izmantošana PSD neietekmē/neierobežo tās izmantošanu atbilstoši sākotnēji noteiktajam mērķim, tai skaitā izglītības pasākumu īstenošanai un pētniecības veikšanai.

|  |  |
| --- | --- |
| ***Lietotie saīsinājumi:*** | |
| **NSD** | **- ar saimniecisku darbību nesaistīta pamatdarbība** |
| **PSD** | * **papildinošā saimnieciskā darbība**   **!** nosakot, vai konkrētais pakalpojums/darbība ir PSD, aicinām izvērtēt konkrēto pakalpojumu (darbību un pakalpojuma mērķi) pēc pazīmēm, kas noteiktas PSD definīcijā:   * 1. vai pakalpojums/darbība ir tieši saistīta ar modernizētās infrastruktūras ekspluatāciju un tās galveno izmantojumu (izglītība/pētniecība)?   2. vai pakalpojumam tiks izmantoti tie paši resursi (darba spēks, pamatlīdzekli u.c.), kas tiek patērēti pamata darbībai? |
| **PP** | **- papildpakalpojumi** |
| **CSD** | * **cita saimnieciska darbība** |

**Piemēri:**

|  |  |  |  |  |
| --- | --- | --- | --- | --- |
| **Plānotā saimnieciskā darbība un tās mērķis** | **Vai aktivitātē tiks izmantoti tie paši resursi (darba spēks, pamatlīdzekļi u.c.), kas tiek patērēti pamata darbībai?** | **Vai pastāv saikne ar pamatmērķi vai infrastruktūras izmantošanu?** | **Secinājums** | **Komentāri** |
| **Piemēri par izglītības/pētniecības iestādes telpu (mācību klases, darbnīcas, laboratorijas, u.c.) un aprīkojuma, kur veikti ANM ieguldījumi, nomu** | | | | |
| Mācību klašu telpu, laboratoriju, citu telpu un to aprīkojuma, inventāra iznomāšana citai valsts vai pašvaldības izglītības iestādei izglītības programmu vai pētniecības darbību īstenošanai | Jā,  izglītības / pētniecības iestādes telpas | Jā,  pakalpojums saistīts ar izglītības / pētniecības mērķi | **NSD** | Pakalpojums tiek nodrošināts valsts izglītības un pētniecības nodrošināšanas sistēmas ietvaros |
| Mūžizglītības kursi pieaugušajiem profesionālās pilnveides nodrošināšanai | Jā,  izglītības iestādes ēka | Jā,  pakalpojums saistīts ar izglītības mērķi | **PSD** | Pakalpojumam tiek izmantoti tie paši resursi, kas paredzēti nesaimnieciskai darbībai |
| Kancelejas un lietvedības pakalpojumi (kopēšana, izdrukāšana, skenēšana, laminēšana) | Jā,  izglītības iestādes ēka | Nē,  pakalpojumu sniegšana nav saistīta ar izglītības  mērķiem/pētnieciskajām darbībām | **PP** | Pakalpojums cieši saistīts ar izglītības iestādes infrastruktūras izmantošanu, to izmanto konkrētās infrastruktūras lietotāji |
| Izglītības iestādes telpu (piemēram, mācību darbnīcas, laboratorijas vai jebkuras citas telpas), aprīkojuma un inventāra pilnīga un ilglaicīga iznomāšana vai ilglaicīga nodošana trešajai pusei (uzņēmumam) bez izglītības procesa nodrošināšanas | Jā,  izglītības iestādes  telpas | Nē,  pakalpojums nav saistītas  ar izglītības mērķi | **CSD**  Šāda darbība nav atbalstāma! | Ja šāda veida pakalpojums tiek veikts, tad jāveic nelikumīgā valsts atbalsta atgūšana saskaņā ar metodikas sadaļā V. “Atgūšanas mehānisms” norādīto. |

1. Latvijas Atveseļošanas un noturības mehānisma plāna 5.2.reformu un investīciju virziena ”Augstskolu pārvaldības modeļa maiņas nodrošināšana” 5.2.1.r. reformas ”Augstākās izglītības un zinātnes izcilības un pārvaldības reforma” 5.2.1.1.i. investīcijas ”Pētniecības, attīstības un konsolidācijas granti” otrās kārtas ”Konsolidācijas un pārvaldības izmaiņu ieviešanas granti” [↑](#footnote-ref-2)
2. Metodika attiecināma uz visiem investīcijas otrās kārtas ietvaros īstenotajiem projektiem. [↑](#footnote-ref-3)
3. https://www.vestnesis.lv/op/2023/237.25 [↑](#footnote-ref-4)
4. https://www.vestnesis.lv/op/2018/34.1 [↑](#footnote-ref-5)
5. Uzskaiti veic par katru kalendāra mēneša datumu saskaņā ar pielikumā pievienoto MS Excel dokumentu PSD uzskaite stundās, un kopsavilkumā uzskaita pamatlīdzekļa lietojumu PSD un pamatdarbības veikšanai mēnesī. [↑](#footnote-ref-6)
6. Tabulā atspoguļoti piemēri PSD uzskaites veikšanai laika izteiksmē dienās, atspoguļojot informāciju par PSD veidiem saskaņā ar pielikumā pievienoto MS Excel dokumentu PSD uzskaitei dienās. [↑](#footnote-ref-7)
7. Uzskaiti veic par katru kalendāro dienu, kurā veikta PSD, neatkarīgi no tā, vai konkrētajā dienā veikta arī pamatdarbība. [↑](#footnote-ref-8)